section_heading: <center> Velika nagrada Rusije</center>
paragraph_text: Verstappen je iskoristio rani prelazak na intermediate gume te završio na drugom mjestu, dok je Sainz završio treći što mu je bilo treće postolje ove sezone nakon Monaka i Mađarske. Ricciardo je završio četvrti ispred Bottasa i Alonsa, dok je Räikkönen je treći puta ove sezone osvojio bodove na osmom mjestu. Krug osvajača bodova zatvorili su Pérez i Russell. Stroll je završio tek 11. nakon vrlo dobre utrke koju je većinom proveo u krugu osvajača bodova, a Vettel je završio 12. nakon kontakta s momčadskim kolegom koji ga je gurnuo prema zidu u završnici utrke. Gasly je bio 13. ispred Ocona i Leclerca koji je ostao predugo na stazi na gumama za suho. Mick Schumacher je bio jedini vozač koji nije završio utrku, budući da je Nicholas Latifi klasificiran jer je odvozio više od 90% utrke.